Diari Oficial de la Generalitat Valenciana


Sumari del DOGV 5717, del 05-03-2008 (2008/2474)

Text resumit de set resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana Juan Arizo Serrulla, Fundación para la Innovación de la Infancia de la Comunitat Valenciana, Fundació Handbol els Ports-Maestrat de la Comunitat Valenciana, Fundación para el Desarrollo de la Movilidad Fundación de la Comunitat Valenciana, Fundación de la Comunidad Valenciana para el Medio Ambiente, Fundación José Navarro para el Fomento de la Alimentación Inteligente, Fundación de la Comunitat Valenciana i Fundación Shenphen Tersar de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2474


Data del document
:   19-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de set resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana Juan Arizo Serrulla, Fundación para la Innovación de la Infancia de la Comunitat Valenciana, Fundació Handbol els Ports-Maestrat de la Comunitat Valenciana, Fundación para el Desarrollo de la Movilidad Fundación de la Comunitat Valenciana, Fundación de la Comunidad Valenciana para el Medio Ambiente, Fundación José Navarro para el Fomento de la Alimentación Inteligente, Fundación de la Comunitat Valenciana i Fundación Shenphen Tersar de la Comunitat Valenciana. [2008/2474]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data 22 de novembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Juan Arizo Serrulla, amb el número 474 (V) i classificar-la de caràcter cultural. El seu domicili radicarà a València, al Passatge Doctor Moret, 1.  
Seguint la voluntat expressa del fundador, la Fundació té com a objecte bàsic fomentar i promoure els estudis, cursos, investigacions, beques postgrau, premis i qualssevol altres activitats de caràcter científic i cultural o d'interés social, principalment de la llicenciatura d'Enginyeria de Camins, Canals i Ports, i es podran, no obstant, desenrotllar aquests fins en l'àmbit d'altres llicenciatures o en persones amb necessitats socials.   
Correspon al Patronat de la Fundació determinar el mode en què s'hauran de complir els fins enumerats en aquest article.   
Les prestacions de la Fundació s'atorgaran de forma no lucrativa.   
Per al compliment del seu objectiu propi, la Fundació s'obliga a convocar anualment el Premi Final de Carrera «Fundació Juan Arizo Serrulla» al millor projecte fi de carrera de la llicenciatura d'Enginyeria de Camins, Canals i Ports. I potestativament, podrà realitzar congressos, promoure cursos de divulgació, conferències, ajudes de finançament als estudis, ajudes socials, i en general, propiciar per quants mitjans siguen adequats la realització dels fins per als que es constitueix.   
Sense perjuí que la destinació bàsica dels beneficis de la Fundació siga per als estudiants en general, o les persones amb necessitats socials, s'estableixen com a beneficiaris preferents els estudiants de la llicenciatura d'Enginyeria de Camins, Canals i Ports, en els 3 últims cursos de l'esmentada Enginyeria o els estudiants que hagen finalitzat l'esmentada llicenciatura i vullguen realitzar els estudis de postgrau.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb els criteris establits pel Patronat, no obstant l'avaluació tindrà com a primer criteri el dels millors expedients acadèmics, i, amb la concurrència, si és el cas, de qualssevol altres criteris d'avaluació establits pel Patronat.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
SEGON. Per Resolució de data 26 de desembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación para la Innovación de la Infancia de la Comunitat Valenciana, amb el número 476 (V) i classificar-la de caràcter de foment de la investigació i assistència social. El seu domicili radicarà a Paterna, al Parc Tecnològic de Paterna, carrer Benjamín Franklin, núm. 17.  
L'objecte de la Fundación para la Innovación de la Infancia de la Comunitat Valenciana és difondre, promoure i fomentar la innovació tecnològica i la sensibilitat mediambiental entre la infància.   
La Fundació considera que hi ha una necessitat social creada al Parc Tecnològic de València, amb el motiu de la implantació de nombrosos centres tecnològics i empreses amb elevat nombre de treballadors que demanden serveis que permeten la conciliació de la vida personal i laboral i el foment d'una major corresponsabilitat entre dones i hòmens en l'assumpció de les obligacions familiars. Així mateix, que hi ha l'oportunitat de desenrotllar un projecte innovador consistent en l'aplicació de tecnologies avançades en els serveis de guarderia en l'àmbit d'un edifici innovador dissenyat per a facilitar-la difusió de les idees innovadores. Per al desenvolupament d'aquests fins, la Fundació realitzarà les activitats següents:   
Creació d'un centre singular de caràcter tecnològic avançat, per a la prestació de serveis assistencials de guarderia, que permeta familiaritzar la infància amb l'ús de noves tecnologies i difondre els avantatges de la innovació i investigació i desenvolupament científic.   
Informació i assessorament tècnic a l'administració, empreses i altres interessats en el camp de la innovació tecnològica i la infància.   
Activitats de formació específiques relatives a la I+D+i, ús tecnologies netes i aspectes mediambientals, especialment dirigits a la infància.   
Promoció de projectes d'Innovació Tecnològica i de Transferència de Tecnologia al teixit productiu i social de la Comunitat Valenciana en l'àmbit de la infància i les noves tecnologies.   
Establiment d'una oferta de serveis destinada a les administracions públiques, les empreses i altres entitats o organismes públics o privats interessats relatius a la infància i el coneixement científic.   
Col·laboració amb administracions públiques, centres i entitats sense ànim de lucre els fins dels quals siguen coincidents o afins amb els d'aquesta Fundació.   
Tindran la condició de beneficiaris el col·lectiu indeterminat d'usuaris de xiquets en infantil i primària, fills de treballadors de centres tecnològics i empreses radicats al Parc Tecnològic de Paterna.   
La Fundació atorgarà amb criteris d'imparcialitat, no discriminació i selecció basant-se en criteris objectius, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests i afavoreixen el compliment de l'objecte fundacional, d'acord amb les bases, normes o regles que establisca a aquest efecte.  
Tercer. Per Resolució de data 7 de gener de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Handbol els Ports-Maestrat de la Comunitat Valenciana, amb el número 85 (C) i classificar-la de caràcter cultural. El seu domicili radicarà a Peñíscola, av. del Papa Lluna, 17-1r.  
La Fundació té com a objecte la promoció, ensenyament i divulgació de l'esport de la pilota a mà. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següents d'actuació:   
Promovent les escoles esportives.   
Sol·licitant l'obtenció de les subvencions públiques que puguen generar-se.   
Incentivant activitats de patronatge i esponsorització.   
La promoció i organització de diferents campionats, tornejos, partits, lligues, tant de competició, d'entrenament o de formació i divulgació.   
Seran potencials beneficiaris de la Fundació les persones de qualsevol edat que practiquen l'esport de pilota a mà, així com aquelles altres persones amb vocació per a la seua pràctica. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 7 de gener de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación para el Desarrollo de la Movilidad Fundación de la Comunitat Valenciana, amb el número 477 (V) i classificar-la de caràcter de foment de l'economia. El seu domicili radicarà a València, carrer Sant Vicent, 91  
Són fins de la Fundació tots els relacionats amb la mobilitat dels ciutadans de la Comunitat de València, a través de l'estudi, la investigació, l'anàlisi, el debat, la publicació, l'assessorament, la difusió i el suport en totes les matèries que estiguen relacionades amb aquella mobilitat, amb el transport de viatgers en totes les seues formes i amb totes les matèries connexes o relacionades, directament o indirectament, amb aquest, i, en particular, a altres efectes:   
Mantindre i reinvertir, segons acorde el Patronat, els béns i drets que constitueixen l'immobilitzat financer del patrimoni de la Fundació;   
Participar en societats mercantils, en els termes, requisits i condicions que siguen legalment possibles i amb subjecció al que disposa l'apartat següent, i qualsevol altra activitat compatible amb els fins generals enunciats.   
La consecució dels fins fundacionals podrà ser realitzada directament per la Fundació o, indirectament, mitjançant la col·laboració amb altres entitats, tant públiques com privades, de caràcter no lucratiu o no, a través de convenis o concerts, o mitjançant la creació de qualsevol tipus d'entitat jurídica admesa en dret. No obstant això, la Fundació no podrà tindre cap participació en societats mercantils en què haja de respondre personalment dels deutes socials.   
Els fins de la Fundació es desenrotllaran sense ànim de lucre i serviran l'interés general. Sense perjuí de l'anterior, el Patronat adoptarà les mesures oportunes per a obtindre la màxima rendibilitat possible als recursos de la Fundació.   
La Fundació tindrà plena llibertat per a projectar la seua actuació cap a qualsevol de les finalitats expressades, segons els objectius concrets que, segons el parer del seu Patronat, resulten prioritaris en cada moment.   
Per a la consecució dels fins mencionats, la Fundació realitzarà les activitats següents:   
Organitzar qualsevol classe d'activitats, reunions, simposis, jornades o seminaris de caràcter educatiu, docent, cultural, divulgatiu o de reflexió i debat.   
Promoure la realització, publicació i difusió de qualsevol classe d'informes, estudis, investigacions i estadístiques, fins i tot de caràcter prospectiu, en relació amb els fins de la Fundació.   
Realitzar, promoure i subvencionar qualsevol classe d'activitats de difusió dels fins de la Fundació.   
Promocionar, organitzar i participar en qualsevol classe de seminaris, exposicions, fires i congressos relacionats amb els fins de la Fundació.  
Creació d'una pàgina web que difonga les activitats de la Fundació.   
Qualsevol altra activitat, diferent de les anteriors, que puga contribuir al compliment dels fins de la Fundació.   
De les activitats de la Fundació es beneficiaran el públic en general, els distints agents econòmics, ja siguen persones físiques o jurídiques, públiques o privades, que necessiten dels fins fundacionals i aquelles que realitzen activitats relacionades amb l'activitat fundacional, ja siguen en l'àmbit científic, universitari o empresarial.   
El Patronat seleccionarà els beneficiaris i aplicarà criteris d'imparcialitat, no discriminació i objectivitat. A aquests efectes, la Fundació donarà publicitat i informació sobre els seus fins i activitats.  
Cinqué. Per Resolució de data 11 de gener de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana para el Medio Ambiente, amb el número 451 V i classificar-la de caràcter de defensa del medi ambient. El seu domicili radicarà a València, al carrer Francisco Cubells, núm. 7, CP 46702.  
La Fundació té com a objecte la realització de les activitats següents:  
a) Investigació.  
b) Educació i difusió mediambiental.  
c) Protecció i conservació mediambiental a través de la restauració d'espais degradats i recuperació del patrimoni natural.  
d) Observatori territorial i mediambiental. La Fundació s'erigeix en observatori territorial i mediambiental del desenvolupament sostenible, a través d'accions en l'àmbit del social, científic i tècnic, i col·laborar amb l'Institut d'Estudis Territorials i del Paisatge.  
Per a la consecució de dits objectius, el Patronat podrà dur a terme tot tipus d'activitats en l'àmbit social, científic i tècnic, bé directament, bé mitjançant convenis de col·laboració o semblants, bé mitjançant la contractació amb terceres persones.   
Entre aquestes activitats, a títol merament enunciatiu, la Fundació podrà:  
Promoure, convocar, organitzar i resoldre convocatòries de beques, premis i, en general, ajudes econòmiques, especialment per a la promoció de la defensa del medi ambient.   
Celebrar convenis de col·laboració o altres instruments de cooperació per a la realització de qualsevol de les activitats fundacionals.   
Promoure, organitzar i realitzar conferències, congressos, seminaris, taules, xarrades, debats, cursos, etc.   
Editar i distribuir estudis, monografies i publicacions sobre el medi ambient.   
Programar i realitzar cursos i activitats de formació en matèria de medi ambient, i propiciar la difusió de defensa del medi ambient i la solidaritat entre els més jóvens.   
Realitzar estudis i estadístiques sobre la situació del patrimoni natural a la Comunitat Valenciana, que permeten a les administracions públiques avaluar els esmentats resultats.   
Dur a terme campanyes informatives i de sensibilització de la població respecte a les situacions de patrimoni natural.   
Projectes culturals, científics, tècnics i patrimonials dirigits a la protecció i conservació mediambiental, la restauració d'espais degradats i la recuperació de patrimoni natural.   
Qualssevol altres que faciliten el millor èxit del fi fundacional.   
Correspon al Patronat determinar el mode en què s'hauran de complir els fins enumerats en aquest article.   
Seran beneficiaris potencials de la Fundació les persones físiques o jurídiques que tinguen el seu veïnat, residència o domicili al territori de la Comunitat Valenciana, i els qui s'hi troben, siga quina siga la seua situació administrativa, d'acord amb els criteris d'imparcialitat, objectivitat, publicitat i no discriminació.  
SISÉ. Per Resolució de data 31 de gener de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación José Navarro para el Fomento de la Alimentación Inteligente, Fundación de la Comunitat Valenciana, amb el número 478 V i classificar-la de caràcter cultural. El seu domicili radicarà a València, al carrer Sant Vicent, núm. 63 A, CP 46788.  
La Fundació té com a objecte els fins següents:   
La difusió de la cultura de l'alimentació verda (integrada per aliments exempts de pesticides o productes químics), l'alimentació responsable (integrada per productes i processos convergents amb el propòsit de desenvolupament sostenible i de respecte a l'entorn en totes les seues modalitats) i l'alimentació saludable (integrada pels criteris i ingredients que busquen l'equilibri físic de les persones, així com per les opcions dietètiques concretes per al control i/o la millora de la salut davant de patologies específiques), com a elements integradors de l'alimentació intel·ligent.   
La dinamització d'una política de prescripció per a la sensibilització dels distints nivells de la societat en relació amb la cultura de l'alimentació intel·ligent.   
La implicació de recursos i capacitats en les labors d'investigació aplicada a aquells continguts que permeten incrementar els desenrotllaments d'iniciatives a favor de la salut natural, a través de l'alimentació intel·ligent.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següents d'actuació:   
Establiment de convenis amb entitats públiques i privades, institucions universitàries i científiques, associacions, empreses, i qualsevol altre actor rellevant per a la consecució dels objectius de la Fundació.   
Suport i cooperació per a la realització d'estudis que contribuïsquen a un millor coneixement de l'alimentació intel·ligent i els resultats del qual impulsen la consecució dels objectius de la Fundació.   
Patrocini d'iniciatives relacionades amb la salut natural i l'alimentació intel·ligent   
Realització de campanyes de formació i sensibilització de les persones en els àmbits d'actuació de la Fundació.   
Foment d'iniciatives de cooperació per a la millora de la salut de les persones a través de l'alimentació intel·ligent.   
Impuls i promoció d'iniciatives d'educació, formació, trobades, seminaris, fòrums i qualsevol altre instrument que permeta l'intercanvi d'experiències i coneixement per a aconseguir l'objectiu d'arribar a una societat conscient i responsable amb l'alimentació intel·ligent.   
Promoció i desenvolupament d'iniciatives de sensibilització i conscienciació, com ara premis, labors de suport i formació de treballadors de diversos sectors.   
Impuls del necessari compromís dels mitjans de comunicació en matèria de salut natural i alimentació intel·ligent.  
La implicació de recursos i capacitats en les labors d'investigació aplicada a aquells continguts que permeten incrementar els desenrotllaments d'iniciatives a favor de la salut natural a través de l'alimentació intel·ligent. Les activitats i objectius descrits en els paràgrafs anteriors podran desenrotllar-se de forma mediata a través de la participació en el capital de societats mercantils d'objecte social anàleg al descrit en el present article, sempre que no es tracte de societats mercantils en què haja de respondre personalment dels deutes socials, i es canalitzaran a l'obtenció dels interessos generals de la societat. De l'esmentada participació en societats mercantils es donarà compte al Protectorat, en els termes legalment previstos.   
Seran potencials beneficiaris de la Fundació qualssevol persones naturals o jurídiques que es dediquen o es proposen dedicar a algunes de les activitats encaminades al compliment dels fins assenyalats, i especialment:   
Els departaments d'investigació aplicada a aquells àmbits relacionats amb l'alimentació intel·ligent.   
Els centres educatius dedicats a la formació de gestors d'activitats vinculades a l'alimentació i/o a la seua difusió: cuiners, dietistes, periodistes, crítics gastronòmics, etc.   
Els mitjans de comunicació que incorporen seccions d'orientació de models d'alimentació.   
Les persones amb especial necessitat d'atendre una alimentació saludable per ser pacients de patologies cròniques.   
Les entitats de promoció de la salut natural i de la responsabilitat mediambiental.   
Les entitats promotores d'activitats relacionades amb l'esport La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de data 31 de gener de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Shenphen Tersar de la Comunitat Valenciana, amb el número 479 V i classificar-la de caràcter cultural. El seu domicili radicarà a València, a la plaça de la Reina, núm. 20, CP 46847.  
La Fundació tindrà un caràcter benèfic orientat a la satisfacció de les necessitats morals i intel·lectuals de tot tipus.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
En conseqüència, dins d'aquest ampli objectiu, tindrà com a finalitats concretes més importants i sense finalitat limitadora, el següent:   
Fomentar l'estudi, coneixement i difusió de les cultures en el seu aspecte de la meditació com a mitjà per al desenvolupament espiritual humà.   
Promoure experiències didàctiques aplicades a l'assimilació de tècniques de meditació, i utilitzar, a més, qualsevol mitjà audiovisual com a mitjà de difusió.   
Preservar del deteriorament mediambiental paratges naturals especialment propicis per a la pràctica de la meditació.   
Organitzar trobades entre meditatius habituals de qualsevol àmbit i índole, que accepten els fins de la Fundació.   
Fomentar accions voluntàries de servei útil a persones necessitades.   
La col·laboració o participació amb altres institucions o Fundacions estrangeres en el desenvolupament de projectes emparats en el fi fundacional.   
Seran potencials beneficiàries de l'activitat de la Fundació, totes aquelles persones que es troben interessades a practicar la meditació com a mitjà d'evolució espiritual i com a teràpia per a malalties o dependències. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
València, 19 de febrer de 2008.- La secretària autonòmica de Justícia: Patricia Montagud Alario.